  Наталья Тетерина Удмуртиын гурт техникаез толлы дасянъя устоосыз возёсъёс тодмо луизы. Элькунысь Гурт возёсъя но сиён-юонъя министерствоен ялэм месячниклы йылпумъянъёсъя, та ужез тужгес умой быдэстӥзы Можга, Вавож но Глаз ёросъёсын. Со сярысь удысэтлэн пресс-службаез ивортэ. Гурт техникаез кема дыр ӵоже возьыны но тупатъяны дасям возёсъёс пӧлын нырысетӥ интыын Можга ёросысь «Красный октябрь» но Дэри ёросысь «Путь Ильича» возёсъёс. Кыкетӥ интыез Вавож ёросысь Мичурин нимо возёс, Глаз ёросысь «Пригородный» возёс но Кияса ёросысь «Экоферма Дубровское» люкизы. Можга ёросысь «Луч», Пичи Пурга ёросысь «Юлдош» но Эгра ёросысь «Рассвет» куинетӥ луизы. Машинаосты толлы дасянъя элькун месячник 15-тӥ коньывуонысен 15-тӥ шуркынмонозь ортчиз.  Тегъёс: Удмуртия гуртвозёс Тол техника гуртвозёсъяминистерство  